

**ŠILALĖS RAJONO SAVIVALDYBĖS ADMINISTRACIJOS**

**DIREKTORIUS**

**ĮSAKYMAS**

DĖL LĖŠŲ SKYRIMO ŠILALĖS RAJONO ETNINĖS KULTŪROS PLĖTROS PROGRAMOS PARENGIMO IR ĮGYVENDINIMO PRIEMONEI

2024 m. balandžio 17 d. Nr. DĮV- 219

Šilalė

Vadovaudamasis Lietuvos Respublikos vietos savivaldos įstatymo 34 straipsnio 6 dalies 2 punktu, įgyvendindamas Šilalės rajono etninės kultūros plėtros programos, patvirtintos Šilalės rajono savivaldybės tarybos 2023 m. gruodžio 28 d. sprendimu Nr. T1-325 „Dėl Šilalės rajono etninės kultūros plėtros programos patvirtinimo“, 21 punktą ir atsižvelgdamas į Etninės kultūros plėtros programos įgyvendinimo komisijos 2024 m. balandžio 4 d. posėdžio protokolą Nr. 2 (2024-04-16 Nr. T19-23 (11.1 E):

1. S k i r i u iš Kultūros ugdymo ir etnokultūros puoselėjimo programos (05) Šilalės rajono etninės kultūros plėtros programos parengimo ir įgyvendinimo priemonei (05.01.01.01) 8550 Eur:
   1. Asociacijai „Upynos miestelio bendruomenė“ – 250 Eur – „Upynos istorijos atspindžiai fotografijose“;
   2. Kaimų bendruomenei „Saulietekis“ – 450 Eur – Kūrybinės dirbtuvės „Neleisk tradicijoms išnykti“;
   3. Lietuvos pensininkų sąjungos „Bočiai“ Šilalės rajono bendrijai – 300 Eur – „Molio dirbtuvėlės“, šventė „Kalnų sąšauka ant Treigių ir Rubinavo piliakalnių;
   4. Požerės bendruomenei – 200 Eur – „Seną iš naujo atrandame“;
   5. Šilalės r. Kvėdarnos Kazimiero Jauniaus gimnazijai – 300 Eur – „Žemaičių Kalvarijos kalnai gimnazijos maldoje ir širdyje“ (kanklių įsigijimui);
   6. Šilalės r. Pajūrio Stanislovo Biržiškio gimnazijai – 400 Eur – „Mūsų protėviai – mūsų istorija“;
   7. Šilalės rajono savivaldybės administracijos Bilionių seniūnijai – 600 Eur – Pleneras „Šimtmečio veidai ir vaizdai“;
   8. Šilalės rajono savivaldybės administracijos Palentinio seniūnijai – 100 Eur – „Gegužinių giesmių giedojimo tradicijos puoselėjimas, užbaigimo šventė“;
   9. Šilalės rajono savivaldybės kultūros centrui – 600 Eur – „Advento popietė ir advento vainiko konkursas“;
   10. Šilalės rajono savivaldybės kultūros centrui (Traksėdžio laisvalaikio salė) – 550 Eur – Žemaitijos regiono liaudiškos muzikos kapelų šventė-varžytuvės „Kaip sako mūsų senoliai“;
   11. Šilalės rajono savivaldybės kultūros centrui (Bijotų laisvalaikio salė) – 300 Eur – „Pasiruokukem žemaitiška“;
   12. Šilalės rajono savivaldybės kultūros centrui (Kaltinėnų kultūros namai) – 450 Eur – Edukacijos ciklas „Mūsų meistarni“;
   13. Šilalės rajono savivaldybės kultūros centrui (Kvėdarnos kultūros namai) – 450 Eur –Kūrybinės dirbtuvės „Mokomės groti tradiciniais instrumentais“ (atlygiui mokymų vadovui);
   14. Šilalės rajono savivaldybės kultūros centrui (Kvėdarnos kultūros namai) – 500 Eur – IV Žemaitijos regiono etnokultūrinė vakaronė „Kas apsakys žemaiti būda“;
   15. Šilalės rajono savivaldybės kultūros centrui (Upynos kultūros namai) – 550 Eur – Kūrybinė edukacija „Žemaitiškų ketureilių ridikiulis“;
   16. Šilalės rajono savivaldybės viešajai bibliotekai – 600 Eur – Senojo Šilalės krašto kulinarinio paveldo populiarinimas ir sklaida;
   17. Šilalės rajono savivaldybės viešajai bibliotekai (Obelyno filialas) – 600 Eur – Lauko bibliotekėlė „Trys vyname“;
   18. Šilalės rajono savivaldybės viešajai bibliotekai 300 Eur – „Žemaitiškas raštas bibliotekoje: inovatyvus žingsnis puoselėjant kalbos paveldą“;
   19. Šilalės švietimo pagalbos tarnybai – 200 Eur – „Didelū i mažū pasiruokavima“;
   20. Šilalės Vlado Statkevičiaus muziejui (Dionizo Poškos Baublių muziejus) – 300 Eur – „Svečiuose pas Dionizą Pošką“;
   21. Šilalės Vlado Statkevičiaus muziejui – 450 Eur – Konferencija „Mūsų kraštotyros didieji“;
   22. Tenenių bendruomenei – 200 Eur – Tradiciniai Porciunkulės atlaidai.

2. Nustatau, kad vykdytojai per 15 darbo dienų nuo informacijos apie skirtas lėšas gavimo pateikia Šilalės rajono savivaldybės administracijos direktoriui tvirtinti programos sąmatos 2 egzempliorius ir paruoštą lėšų finansavimo sutartį (2 egz.).

3. Pavedu Savivaldybės administracijos Centralizuotam buhalterinės apskaitos skyriui pervesti lėšas 1 punkte nurodytiems pareiškėjams pagal sudarytas lėšų finansavimo sutartis.

4. Pavedu paskelbti šį įsakymą savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Andrius Jančauskas

|  |  |  |
| --- | --- | --- |
|  |  |  |
|  |  |  |